Diari Oficial de la Generalitat Valenciana


Sumari del DOGV 7034, del 29-05-2013 (2013/5340)

Notificació del laude emés per la Junta Arbitral de Transports d'Alacant. Expedient número 114/12-A.
----------------------------------------------------------------------------------------------------

### Dades del document

Número de DOGV
:   7034

Data del DOGV
:   29-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/5340


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 114/12-A. [2013/5340]  
Ramón Escrig Moreno, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Nictrans, SL, que s'ha dictat un laude en l'expedient referenciat, i atés que no és possible la notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que s'indica a continuació:  
«Tribunal. President: Ramón Escrig Moreno. Vocals: Francisco Ortiz Gutiérrez, Miguel García Navarro. Secretària vocal: Carolina Casal Asensio. Parts: reclamant, Codognotto España, SL, representada per Alicia Carratalá Baeza; reclamat, Nictrans, SL, que no compareix a l'acte de la vista.  
Alacant, 18 d'abril de 2013, a les 10.45 hores, constituïxen la Junta Arbitral de Transports els membres expressats al marge i amb l'assistència de les parts per a resoldre els expedients 114/12-A, i té lloc la vista oral respecte de la reclamació següent: impagament de ports. Incompareixença del demandat. Concurs.  
  
Iniciada la vista oral pel president es comprova la identitat de la part compareixent i la qualitat amb què intervé.   
S'informa que davant de la reiterada impossibilitat de citació i notificació realitzada a través del servici de Correus, es va publicar per mitjà d'edictes a través del Diari Oficial de la Comunitat Valenciana número 6993, de data 28 de març de 2013.   
La Junta té coneixement, per informació d'altres demandants, que la mercantil reclamada es troba immersa en la tramitació d'un concurs voluntari abreviat, declarat per la Interlocutòria de 19 de febrer de 2013 del Jutjat Mercantil núm. 3 d'Alacant (Elx), actuacions 51/4016IL.  
  
Concedida la paraula a la reclamant deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, un transport, segons queda especificat en la factura adjunta a la demanda, per un import total de 1.829,00 euros. La factura reclamada és la número 718 de 13 de juliol de 2012 per import de 1.829,00 euros.  
Una vegada realitzades diverses gestions de cobrament, sense aconseguir-ho, interposa esta demanda, i sol·licita que, una vegada que siga reconegut el seu dret, es condemne la reclamada al pagament de la quantitat de 1.829,00 euros més els interessos legals meritats.  
S'apliquen els fonaments jurídics següents:  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (RD 1211/90).   
2. La submissió està determinada, d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, de conformitat amb l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: «es presumirà que hi ha l'esmentat acord de sotmetiment a l'arbitratge de les juntes sempre que la quantia de la controvèrsia no excedisca els 6.000,00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat.  
  
3. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals hi consta adjunta van ser realitzats, la qual cosa determina el dret al seu cobrament per part de la reclamant.  
4. Diu l'article 52.1 de la Llei 22/2003, de 9 de juliol, Concursal que «els procediments arbitrals en tràmit en el moment de la declaració de concurs es continuaran fins a la fermesa del laude, i s'aplicaran les normes contingudes en l'article 40 de la Llei 38/2011, de 10 d'octubre, que modifica l'article 51.1 de la Llei 22/2003, assenyalada anteriorment».  
  
Com que la demanda va ser presentada davant d'esta Junta Arbitral d'Alacant el 5 de desembre de 2012, la Junta resol quant al reconeixement del dret de cobrament pel concepte assenyalat (ports realitzats), i queda supeditada l'execució al que establix la Llei 38/2011, de 10 d'octubre, que modifica la Llei 22/2003, de 9 de juliol, Concursal, en l'article 42, que modifica els apartats 1 i 3 de l'article 55.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Codognotto España, SL, representada per Alicia Carratalá Baeza contra Nictrans, SL, ja que dels fets relatats, documents probatoris i declaracions efectuades s'establix que s'han realitzat els transports reclamats dins de les condicions contractuals convingudes i ha de ser abonat el seu import.   
  
Per tot això, Nictrans, SL haurà d'abonar a Codognotto España, SL, la quantitat de mil huit-cents vint-i-nou euros (1.829,00 euros), més els interessos meritats a partir de la interposició d'esta demanda (05.12.1012) i el càlcul dels quals s'efectuarà en el moment de l'execució del present laude.   
Contra este laude pot exercir-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència del que s'ha dit anteriorment, dins dels 10 dies següents al de la notificació del laude, podrà sol·licitar-se'n a esta Junta Arbitral la correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, podrà instar-se'n l'execució forçosa, davant del Jutjat de 1a Instància d'Alacant, d'acord amb el que establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Estos terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 18 d'abril de 2013.- El president de la Junta Arbitral de Transports d'Alacant: Ramón Escrig Moreno.